ফিয়ার দ্য বুম অ্যান্ড বাস্ট
ফিয়ার দ্য বুম অ্যান্ড বাস্ট হলো ২০১০ সালের একটি হিপ হপ সঙ্গীতভিত্তিক চলচ্চিত্র। এতে দেখানো হয় ২০শ শতাব্দীর অর্থনীতিবিদ জন মেনার্ড কেইনস ও ফ্রায়েডরিখ ফন হায়েক (তাদের চরিত্রে অভিনয় করেন যথাক্রমে বিলি স্ক্যাফুরি ও অ্যাডাম লাস্টিক) অর্থনীতি নিয়ে র‍্যাপযুদ্ধে অবতীর্ণ হয়েছেন। বিশেষত তাদের বুম অ্যান্ড বাস্ট নামের অর্থনৈতিক চক্র নিয়ে কথা বলতে শোনা যায়, যার জন্য এই চলচ্চিত্রের নামকরণ করা হয়েছে। এই ভিডিওটি ইউটিউবে সাত মিলিয়নের বেশিবার দেখা হয়েছে।